Francophonie
D'Francophonie bezeechent engersäits deen Ensembel vu Leit, déi Franséisch entweeder als Mammesprooch, als Alldagssprooch, als Verwaltungssprooch, als Sprooch am Enseignement oder als gewielte Sprooch schwätzen. Anerersäits, op politeschem Plang, versteet een ënner Francophonie déi Gemeinschaft vu franséischsproochege Länner oder munnechmol deen Ensembel vu Länner oder Regiounen déi der Organisation internationale de la Francophonie ugehéieren.

D'Francophonie bedeit de Fait datt ee Franséisch schwätzt. An dëser Bedeitung ass d'Francophonie e Bestanddeel vun der Aussepolitik vu Frankräich a munnech aner Länner aus dem francophone Sproochraum.

Den 20. Mäerz ass all Joer d'Journée internationale de la Francophonie.

D'Francophonie zu Lëtzebuerg

E wichtege Vertrieder vun der Francophonie zu Lëtzebuerg ass den Universitéitsprofesser Frank Wilhelm, dee lëtzebuergesche Korrespondent ass vun der Revue d'histoire littéraire de la France, der Francophonie vivante, L'Année francophone internationale, an de Cahiers francophones d'Europe centre-orientale. Donieft ass de Frank Wilhelm zanter 1996 Vizepresident vum Veräin Les amis de la maison de Victor Hugo à Vianden a.s.b.l..

Zum internationalen Dag vun der Francophonie organiséiert de Frank Wilhelm all Joer op den 20. Mäerz e Literaturowend ënner dem Titel "Littératures francophones - Diversité et convergences", deen zanter senger Ëffnung am Joer 2004 am Kulturzenter vun der Abtei Neimënster ofgehale gëtt. D'Texter gi vu professionelle Schauspiller gelies.

Literatur 
 Camy, Pierre, 1983. Francophonie et francophilie au Luxembourg. Luxemburger Wort Jg. 136, Nr. 159, p. 5; Nr. 161, p. 5.
 
 Kraemer, Jean-Pierre, 1997. Le Luxembourg et la francophonie.  Joer 18, N° 3: 15-27. Luxembourg.
 Wilhelm, Frank, 1999. Dictionnaire de la francophonie luxembourgeoise: suivi d'une Anthologie d'auteurs francophones luxembourgeois contemporains. Wien: Institut für Romanistik der Universität Wien ; Pécs: Département de français de l'Université Janus Pannonius. 413 p. (Cahiers francophones d'Europe Centre-Orientale, Hors série). ISBN 963-037-490-0.[Titre de la couv.: La francophonie du Grand-Duché de Luxembourg]

Kuckt och 
 Société des écrivains luxembourgeois de langue française (SELF)
 Dictionnaire des auteurs luxembourgeois

Um Spaweck 
 Organisation internationale de la francophonie 
 Espace économique francophone 
 Page de la Francophonie sur le site de l'Académie française